Lok Sabha Election 2019: अखिलेश यादव का बड़ा बयान, SP-BSP साथ मिलकर करेंगे चुनावी रैली  
सपा-बसपा साथ मिलकर करेगी चुनावी रैली
यूपी में दोनों पार्टियां साथ चुनाव लड़ रही है
सपा-37, बसपा 38 सीटों पर लड़ रही चुनाव
अखिलेश यादव (Akhilesh Yadav) ने कहा कि चुनाव की घोषणा हो गई है ऐसे में हम लोगों के बीच पहुंचने की कर रहे हैं. राज्‍य में सात चरणों में चुनाव कराए जाने की घोषणा हुई है. पहले चरण का मतदान 11 अप्रैल को है जबकि अंतिम चरण का मतदान 19 मई को होना है. चुनाव परिणाम की घोषणा 23 मई को होनी है. अखिलेश यादव ने कहा कि चुनाव की घोषणा होने के बाद सभी राजनीतिक दल अपने उम्‍मीदवारों के नाम का ऐलान कर रहे हैं. सपा और बसपा ने भी अपने कुछ उम्‍मीदवारों के नाम का ऐलान किया है.
 
BSNL, Statue of Unity और NREGA तीनों के वर्करों को वेतन नहीं मिला
45 वर्षों में सबसे ज़्यादा बेरोज़गारी है लेकिन जिनके पास नौकरी है, उन तक को पैसे नहीं मिले
आँकड़े छुपा कर भाजपा ने पैसे प्रचार पर ख़र्च किए पर अब देश को प्रचार मंत्री नहीं नया प्रधान मंत्री चाहिए#MahaParivartan
 
कारोबारी ‘विकास' पूछ रहा है, इस काग़ज़ी सरकार से छुटकारा कब मिलेगा.
*#VikasPoochhRahaHai*
 
पूर्व मुख्‍यमंत्री अखिलेश यादव ने उत्‍तर प्रदेश की वर्तमान योगी सरकार को पर जमकर हमला बोला. अखिलेश ने कहा कि बीजेपी ने सत्‍ता हासिल करने के लिए लोगों से जो वादा किया था उसे पूरा नहीं कर रही है. लैपटॉप देने का वादा किया गया था, वह कहां है? नौकरी का वादा था, किसानों के हक की बात थी, कहां है वह सब? 
हालांकि कांग्रेस महासचिव और पूर्वी उत्‍तर प्रदेश की प्रभारी प्रियंका गांधी की भीम आर्मी प्रमुख चंद्रशेखर आजाद से मेरठ के एक अस्‍पताल में मुलाकात की खबर पर पूछे गए सवाल को दरकिनार कर दिया. प्रियंका गांधी भीम आर्मी प्रमुख चंद्रशेखर आजाद से बुधवार को अस्‍पताल में मिलीं थी.
2014 के लोकसभा चुनाव में एनडीए ने राज्‍य की 80 लोकसभा सीट में से 73 सीटों पर कब्‍जा जमा लिया था जबकि सपा के खाते में सिर्फ 5 सीट आए थे और बसपा का सफाया हो गया था.